"Gold Curry Bangkok Rest Area" ร้านข้าวแกงกะหรี่ชื่อดัง มาเปิดร้านเล็กๆ ในจุกพักรถ ทางด่วน ทานเล่นๆแต่อิ่มมากๆ !!

ร้านแกงกะหรี่ญี่ปุ่นร้านนี้เป็นร้านชื่อดังที่ตั้งอยู่ในย่านสีลม เพิ่งผมเคยไปทานมาแล้วติดใจ วันนี้แวะจุดพักรถบริเวณทางด่วนด่านประชาชื่น เดินไปพบร้านนี้เข้าเลยจัดการลองซะหน่อย....ตัวร้านเป็นร้านค่อนข้างเล็ก มีที่นั่งประมาณ 4 โต๊ะ เมื่อเปิดประตูเจ้าไปกลิ่นหอมๆ ของแกงกะหรี่เข้ามาเตะจมูก ทำให้อยากอาหารเพิ่มเข้าไปอีก การตกแต่งร้านธรรมดา ทางร้านเอารูปลูกค้าที่ทานข้าวแกงกะหรี่ขนาดต่างๆ มาติดไว้ พร้อมสถิติว่าใครทานได้บ้าง การบริการและความสะอาดของทางร้านธรรมดา เมื่อสั่งข้าวแล้ว พนักงานจะเสิร์ฟซุปมาให้ เราสามารถเติมได้เรื่อยๆ ครับ รายการที่สั่งวันนี้ คือ ข้าวแกงกะหรี่โกลด์คัตซึ เป็นแกงกะหรี่สูตรของทางร้าน ทางร้านเสิร์ฟข้าว ราดแกงกะหรี่ มีหมูทอดอร่อยๆ วางไว้ด้านบน รสชาติกลมกล่อม อร่อย แต่ความรู้สึกคิดว่า สาขาแรกที่เคยไปทานอร่อยกว่า ครับ

โดยรวม ร้านนี้เป็นร้านแกงกะหรี่สาขา ที่เปิดบริการอยู่ใน กทม. การบริการและความสะอาดธรรมดา ราคาเหมาะสม รสชาติใช้ได้ เพื่อนๆ ผ่านมาลองมาทานกันนะครับ !!
